Diari Oficial de la Generalitat Valenciana


Sumari del DOGV 6950, del 24-01-2013 (2013/644)

RESOLUCIÓ de 18 de gener de 2013, de la directora general del Secretariat del Consell i Relacions amb les Corts, per la qual es disposa la publicació de l'acord entre el Ministeri de Sanitat, Servicis Socials i Igualtat i la Generalitat, per a fixar les condicions de l'adquisició de vacunes de calendari i altres.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6950

Data del DOGV
:   24-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/644


Data del document
:   18-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 18 de gener de 2013, de la directora general del Secretariat del Consell i Relacions amb les Corts, per la qual es disposa la publicació de l'acord entre el Ministeri de Sanitat, Servicis Socials i Igualtat i la Generalitat, per a fixar les condicions de l'adquisició de vacunes de calendari i altres. [2013/644]  
El Ministeri de Sanitat, Servicis Socials i Igualtat i la Generalitat han subscrit, després de la tramitació prèvia reglamentària, el 30 de juliol de 2012, l'acord per a fixar les condicions de l'adquisició de vacunes de calendari i altres.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 33/2013, i que figura com a annex d'esta resolució.  
  
València, 18 de gener de 2013.- La directora general del Secretariat del Consell i Relacions amb les Corts: Marta Martí Arador.  
  
  
  
Acord entre el Ministeri de Sanitat, Servicis Socials i Igualtat i la Comunitat Valenciana per a fixar les condicions de l'adquisició de vacunes de calendari i altres  
  
Madrid, 30 de juliol de 2012  
  
Reunits  
Ana Mato Adrover, ministra de Sanitat, Servicis Socials i Igualtat, càrrec que ostenta en virtut del nomenament efectuat pel Reial Decret 1826/2011, de 21 de desembre, que actua en l'exercici de la competència atribuïda per l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
  
Luis E. Rosado Bretón, conseller de Sanitat a la Comunitat Valenciana, nomenat per a este càrrec pel Decret 11/2011, de 28 de juliol, que actua en exercici de les facultats que té atribuïdes pel Decret 111/2011, de 2 setembre.  
Les parts es reconeixen mútuament en la qualitat amb què cada un intervé, així com la capacitat legal suficient per a l'atorgament d'este acord i, a este efecte,   
  
Exposen  
1. Que la Constitució espanyola, en l'article 43, reconeix el dret a la protecció de la salut.   
2. Que la Llei 14/1986, de 25 d'abril, General de Sanitat, en l'article 6 establix que les actuacions de les administracions públiques estaran orientades a, entre altres, la promoció de la salut, a promoure l'interés individual, familiar i social per la salut per mitjà de l'adequada educació sanitària de la població i a garantir que quantes accions sanitàries es desenrotllen estiguen orientades a la prevenció de malalties i no sols a la curació d'estes.  
3. Que, per a afrontar de manera adequada la sostenibilitat de la qualitat del Sistema Nacional de Salut, el Ple del Consell Interterritorial de 18 de març de 2010 va considerar necessari treballar amb mesures de reforç de la qualitat, l'equitat i la cohesió junt amb altres de contenció i d'estalvi a curt i mitjà termini.  
4. Que el Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic (TRLCSP), incorpora en el punt segon de la seua disposició addicional vint-i-huit un procediment de compres agregades per al conjunt del Sistema Nacional de Salut.  
5. Que el Reial Decret Llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i seguretat de les seues prestacions, encomana al Consell Interterritorial del Sistema Nacional de Salut fomentar les actuacions conjuntes dels servicis de salut de les comunitats autònomes per a l'adquisició de qualsevol producte que per les seues característiques siga susceptible d'un mecanisme de compra conjunta i centralitzat.  
  
6. Que el Ple del Consell Interterritorial del Sistema Nacional de Salut en reunió celebrada el dia 29 de febrer de 2012, va aprovar la realització d'un nou acord marc per a la selecció de subministradors de vacunes contra la grip estacional per a la campanya 2012-2013, a la vista dels bons resultats obtinguts amb l'acord marc celebrat per a la campanya 2011-2012, i va plantejar la seua ampliació per a totes les vacunes incloses en els programes de vacunació com a mesura de garantia de la sostenibilitat del sistema Nacional de Salut a fi de millorar els preus per a la seua adquisició.  
7. Que així mateix el Consell Interterritorial de 27 de juny de 2012 va acordar tramitar un acord marc per a la selecció de subministradors de vacunes de calendari a què s'han adherit les ciutats de Ceuta i Melilla i les següents comunitats autònomes: Aragó, Principat d'Astúries, Illes Balears, Canàries, Cantàbria, Catalunya, Castella i Lleó, Castella La Manxa, Comunitat Valenciana, Extremadura, Galícia, Madrid, Múrcia, Navarra i La Rioja, amb l'objectiu de reduir el cost del programa de vacunacions a Espanya.   
  
8. Que les parts coincidixen en la conveniència d'unir esforços i impulsar, des de l'àmbit de competències del Ministeri de Sanitat, Servicis Socials i Igualtat, aquelles iniciatives no sols dirigides a millorar les condicions de vida i de salut dels ciutadans sinó també aquelles actuacions que són necessàries per a complir els objectius d'estabilitat pressupostària.  
l'acord que hui se subscriu porta a efecte la voluntat de les administracions intervinents de possibilitar l'objectiu últim que és coadjuvar a la reducció del dèficit amb mesures concretes de contenció del gasto i estalvi en costos d'adquisició i, en conseqüència, les parts intervinents procedixen a la formalització del present acord amb les següents   
  
  
Clàusules  
  
Primera. Objecte de l'acord  
El present acord té com a objecte articular la manera en què es formalitzarà la vinculació voluntària de la Comunitat Valenciana a l'acord marc que es tramitarà des del Ministeri de Sanitat, Servicis Socials i Igualtat amb diferents comunitats autònomes i les ciutats de Ceuta i Melilla.  
El règim jurídic de l'acord marc a què fa referència l'anterior paràgraf, serà el regulat en els articles 196 a 198, així com en la disposició addicional vint-i-huitena del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic (TRLCSP). Este acord marc tindrà com a finalitat la selecció de subministradors, la fixació de preus màxims i l'establiment de les bases que regiran els contractes derivats de subministraments de les vacunes.  
  
Segona. Contingut de l'acord  
La Comunitat Valenciana acorda amb el Ministeri de Sanitat, Servicis Socials i Igualtat que este assumisca la tramitació del procediment per a fixar les condicions a què hauran d'ajustar-se els contractes de subministrament de les vacunes que apareixen en l'annex I.   
Per a dur a terme este objectiu el Ministeri de Sanitat, Servicis Socials i Igualtat, amb la conformitat de la Comunitat Valenciana, ha elaborat els plecs de clàusules administratives particulars i de prescripcions tècniques que s'acompanyen com a annex II a este acord (previs a la seua aprovació per l'òrgan de contractació) a fi de tramitar el procediment pel qual se seleccionarà als subministradors de vacunes i es fixaran els preus màxims d'estes, tot això d'acord amb els principis de publicitat, concurrència i una eficient utilització dels fons públics.  
  
Posteriorment, d'acord amb les seues necessitats, l'òrgan de contractació competent de la Comunitat Valenciana formalitzarà els corresponents contractes específics de subministrament de vacunes, d'acord amb allò que s'ha estipulat en els plecs de clàusules administratives particulars i de prescripcions tècniques que regixen la contractació de l'acord marc.  
Tercera. Compromisos de les parts  
a) El Ministeri de Sanitat, Servicis Socials i Igualtat es compromet a:  
1r. Actuar com a òrgan de contractació en la celebració de l'acord marc, pel qual es fixaran els preus màxims de les vacunes, la selecció dels subministradors i l'establiment de les bases que regixen els contractes basats en l'acord marc.  
2n. Tramitar, en els termes acordats amb la Comunitat Valenciana, la gestió del procediment de contractació de l'Acord marc, d'acord amb les normes de procediment establides en el llibre II, i en el capítol I del títol I del llibre III del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic.  
3r. A publicar en el «perfil del contractant del Ministeri de Sanitat, Servicis Socials i Igualtat» tota la informació relativa a l'acord marc.  
  
b) La Comunitat Valenciana es compromet a:  
1r. Adquirir les unitats estimades de vacunes, que figuren en l'annex I, segons les seues necessitats, exclusivament a les empreses subministradores prèviament seleccionades en l'acord marc, de conformitat amb els termes fixats en este, i a subscriure els corresponents contractes administratius de subministrament de vacunes.  
2n. Adquirir les esmentades vacunes conforme al procediment establit en l'article 198.4 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic i a complir el que disposen els plecs que regixen l'acord marc.   
3r. Comunicar al Ministeri de Sanitat, Servicis Socials i Igualtat, para cada un dels lots, el nombre de vacunes adquirits a cada un dels empresaris adjudicataris de l'acord marc, i desglossar el preu unitari per dosi i els impostos i gastos connexos.   
  
Quarta. Obligacions econòmiques  
El present acord no comporta cap compromís de gasto, si bé existiran posteriorment obligacions econòmiques derivades dels contractes específics que es formalitzen pels diferents òrgans de contractació.   
  
  
Quinta. Duració de l'acord  
La duració del present Acord serà coincident amb la duració de l'acord marc, dos anys amb possibilitat de pròrroga d'un any per mutu acord de les parts.  
  
Sexta. Resolució  
Si una de les parts incomplira qualsevol de les seues obligacions, l'altra part podrà requerir-la perquè, en el termini de set dies naturals, corregisca l'esmentat incompliment. Transcorregut este termini, la part complidora podrà resoldre l'acord i reclamar els danys i perjuís produïts.  
  
Sèptima. Causes d'extinció  
El present acord s'extingirà per les causes següents:  
1. Pel transcurs del termini de vigència prevista en este.  
2. Per resolució, en els termes que preveu la clàusula sexta d'este acord.  
3. Per la impossibilitat material d'executar les seues prestacions.  
4. Per l'execució total de les prestacions previstes en este.  
  
5. Per la mútua dissensió de les parts.  
En cas d'extinció per estes causes, o qualssevol altres que determinen la impossibilitat d'executar el present acord en els seus propis termes, el Ministeri de Sanitat, Servicis Socials i Igualtat proposarà les condicions per a la finalització de les actuacions derivades del present acord que es troben en execució.  
  
Octava. Resolució de conflictes  
Les parts es comprometen a resoldre pacíficament qualsevol conflicte que poguera sorgir en la interpretació i execució del present acord.  
  
I en prova de conformitat, es firma per duplicat exemplar d'un mateix tenor i a un sol efecte, en el lloc i la data indicats en l'encapçalament.   
Pel ministeri de Sanitat, Servicis Socials i Igualtat: Ana Mato Adrover.  
Per la Comunitat Valenciana: Luís E. Rosado Bretón.  
  
  
ANNEX I  
  
  
  
  
ANNEX II  
  
Plec de clàusules administratives particulars de l'acord marc per a la selecció de subministradors de vacunes de calendari i altres, per a diverses comunitats autònomes i les ciutats de Ceuta i Melilla  
  
I. Disposicions generals  
1.1. Legislació aplicable i règim jurídic  
1.1.1. Al present plec de clàusules administratives particulars que regix l'acord marc l'objecte del qual determina la clàusula 1.2, li seran aplicables el Reial Decret Legislatiu 3/21654, de 14 de novembre, pel qual s'aprova el text refós de la Llei de Contractes del Sector Públic (TRLCSP); el Reial Decret 817/2009, de 8 de maig, de desplegament parcial de la Llei de Contractes del Sector Públic, i el Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques (d'ara en avant RGLCAP), en allò que s'haja d'entendre vigent de conformitat amb el TRLCSP. Supletòriament s'hi aplicaran les altres normes de dret administratiu i, si no n'hi ha, les normes del dret privat.  
  
El present acord marc se sotmet específicament al que preveuen:  
  
- L'apartat 2 de la disposició addicional vint-i-huit del Text Refós de la Llei de Contractes del Sector Públic, que establix que «Els òrgans de contractació de l'Administració General de l'Estat, de les comunitats autònomes i de les entitats locals, i també les entitats i organismes que en depenen i que estan integrats en el Sistema Nacional de Salut, podran concloure de forma conjunta acords marc dels previstos en l'article 196, amb un o més empresaris, a fi de fixar les condicions a què hauran d'ajustar-se els contractes de subministrament de medicaments i productes sanitaris que pretenguen adjudicar durant un període determinat, sempre que el recurs a estos instruments no s'efectue de forma abusiva o de manera que la competència es veja obstaculitzada, restringida o falsejada».  
- El títol II capítol II del llibre III del Text Refós de la Llei de Contractes del Sector Públic, en què s'establixen tècniques per a racionalitzar la contractació i, més concretament, els articles del 196 al 198, on s'establix que els òrgans de contractació podran concloure acords marc amb diversos empresaris amb la finalitat de fixar les condicions a què hauran d'ajustar-se els contractes específics que es pretenen adjudicar, durant el període que s'establisca, que no podrà excedir els quatre anys, excepte en casos excepcionals degudament justificats.  
  
La present contractació, de naturalesa administrativa, es regirà pel que disposa este plec, en el qual s'inclouen els pactes i les condicions definidores dels drets i les obligacions de les parts del contracte, i també les altres mencions que requerixen la Llei i les seues normes de desplegament. Així mateix, es regirà pel plec de prescripcions tècniques particulars, que es definiran d'acord amb els termes que preveu l'article 117 del TRLCSP.  
El present plec de clàusules administratives particulars i la resta de documents annexos revestiran caràcter contractual. En cas de discordança entre el present plec i el plec de prescripcions tècniques particulars o qualsevol de la resta de documents contractuals, prevaldrà el plec de clàusules administratives particulars.  
1.1.2. L'acord marc i els contractes derivats que se celebren s'ajustaran al contingut del present plec, i les seues clàusules se'n consideraran part integrant. El desconeixement, en qualsevol dels sxeus termes, dels documents annexos, que en formen part, o de les instruccions, plecs o normes de tota índole que, promulgades per l'Administració, puguen ser aplicats en l'execució d'allò que s'ha pactat, no eximirà el contractista de l'obligació del seu compliment.  
  
1.1.3. Atés que no estan fixats tots els termes en l'acord marc, l'adjudicació dels contractes que s'hi basen s'efectuarà convocant les parts a una nova licitació, d'acord amb el procediment que preveu l'article 198.4 del text refós de la Llei de Contractes del Sector Públic i el que establix el present plec.  
1.1.4. La selecció de subministradors s'efectuarà per procediment obert amb publicitat comunitària, i estarà subjecta a regulació harmonitzada.  
1.1.5. Una vegada adjudicat i formalitzat l'acord marc de selecció de subministradors i de fixació de preus màxims, els contractes derivats de subministraments s'ajustaran a les normes procedimentals de les entitats esmentades en la clàusula 1.2.1 del present plec.  
1.2. Objecte i òrgan de contractació  
1.2.1. L'objecte del present acord marc és la selecció de subministradors, la fixació de preus màxims i l'establiment de les bases que regiran els contractes derivats de subministraments, de conformitat amb el que establixen els articles del 196 al 198 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, per a l'adquisició de vacunes de calendari, i altres que es descriuen en el plec de prescripcions tècniques particulars, i l'annex IV del present plec, destinades als participants que a continuació s'indiquen:  
a) Ciutats de Ceuta i Melilla i les comunitats autònomes següents: Aragó, Principat d'Astúries, Les Illes Balears, Canàries, Cantàbria, Catalunya, Castella i Lleó, Castella-La Manxa, Comunitat Valenciana, Extremadura, Galícia, Madrid, Múrcia, Navarra i La Rioja.   
  
El present acord marc establix les condicions que s'aplicaran, durant el termini de vigència, per a l'entrega successiva de les vacunes enumerades en l'annex IV als participants abans referits, i fixa un preu unitari màxim, sense que el nombre total d'unitats estiga definit amb exactitud a l'hora de celebrar l'acord marc, perquè les entregues estan subordinades a les necessitats dels adquirents sense que els contractistes puguen exigir unes quantitats determinades o uns imports mínims com a condició de subministrament.  
El subministrament a contractar es fraccionarà en els vint-i-quatre lots que es detallen en el plec de prescripcions tècniques i en l'annex IV del present plec, i l'objecte de cada lot constituirà una unitat funcional susceptible d'adjudicació i de contractació independent.  
L'adjudicació de l'acord marc determinarà els subministradors als quals adquiriran les vacunes els susdits òrgans de contractació de les ciutats de Ceuta i Melilla i les comunitats autònomes esmentades per mitjà dels contractes derivats que posteriorment es formalitzen.  
  
1.2.2. La contractació d'estos productes es portarà a terme en dos fases:  
A. Primer, a través de la celebració d'un acord marc amb diversos empresaris, pel qual es seleccionen les empreses i es fixen els preus unitaris màxims de les dosis de vacunes a subministrar en cada lot.  
B. Segon, a través dels contractes derivats de l'acord marc, tramitats posteriorment per les entitats abans referides per a l'adquisició efectiva de les vacunes, de conformitat amb les bases que establixen els plecs de l'acord marc i amb el procediment que establix el paràgraf segon de l'article 198.4 del text refós de la Llei de Contractes del Sector Públic.  
  
1.2.3. L'òrgan de contractació competent per a la tramitació de l'acord marc serà el Ministeri de Sanitat, Servicis Sociales i Igualtat (MSSSI), amb seu al Paseo del Prado 18-20, 28603 Madrid.  
1.3. Necessitats administratives a satisfer per mitjà de l'acord marc  
  
Este acord marc tracta de satisfer les necessitats d'adquisició de vacunes que són d'utilització comuna en el Sistema Nacional de Salut i que es requerixen per al compliment dels fins dels participants anteriorment relacionats; d'impulsar el procediment de contractació i de procurar un estalvi substancial dels costos associats a la seua adquisició, mitjançant la fixació de preus unitaris màxims.  
1.4. Termini de vigència  
El termini de duració de l'acord marc serà de dos anys a partir de la seua formalització i podrà prorrogar-se expressament, abans del venciment, per un any. Fins a eixes dates els adjudicataris estaran obligats a atendre les peticions de subministrament que reben sobre l'objecte d'este acord marc.  
Sense perjuí de l'anterior, la vigència dels plecs s'estendrà als períodes que comprenguen la duració dels contractes derivats de l'acord marc.  
II. Contractació  
2.1. Procediment d'adjudicació  
El procediment d'adjudicació de l'acord marc serà obert, per mitjà de tramitació ordinària i estarà subjecte a regulació harmonitzada.  
2.2. Pressupost de licitació i pressupost tipus  
2.2.1. El preu es determinarà mitjançant preus unitaris màxims sense IVA: import d'una dosi de vacuna.  
2.2.2. El valor màxim estimat, exclòs IVA, del conjunt dels contractes derivats a celebrar durant la vigència del present acord marc és de 042.847.852,35 euros, d'acord amb la distribució per lots que figura en l'annex IV.  
L'esmentat valor màxim s'ha calculat de conformitat amb el que disposa l'article 88.8 del TRLCSP, i únicament als efectes de publicitat del procediment i d'informació a possibles licitadors.   
2.2.3. A tots els efectes s'entendrà que, en els preus oferits pels licitadors, s'hi inclouen tots els costos i gastos que hagen de realitzar per al compliment de les prestacions contractades. En tot cas s'indicarà, com a partida independent, l'import de l'impost sobre el valor afegit, o l'impost equivalent, que haja de suportar l'Administració.   
  
2.2.4. Els gastos d'anuncis de licitació que es publiquen en qualsevol mitjà de difusió aniran a càrrec de les empreses seleccionades. L'import màxim dels gastos de publicitat de la licitació serà de 3.000 euros, a distribuir proporcionalment entre els distints adjudicataris.  
2.3. Criteri d'adjudicació de l'acord marc i ponderació   
L'únic criteri que servirà de base per a la selecció dels empresaris i d'adjudicació del subministrament dels lots serà el següent:  
- Criteri únic: preu  
La mesa proposarà, per a cada un dels lots, la selecció de quatre licitadors, sempre que siga possible, els quals resultaran ser els que facen les proposicions econòmicament més avantatjoses i complisquen tots els requisits tècnics i administratius dels plecs.  
2.4. Existència de crèdit  
Una vegada subscrit l'acord marc, els òrgans de contractació de les ciutats i comunitats autònomes participants, a fi d'atendre les obligacions econòmiques que es deriven dels contractes derivats que s'adjudiquen basats en l'acord marc, hauran de disposar de crèdit adequat i suficient en les aplicacions pressupostàries corresponents, en el moment de tramitar-los. (Apartat 8.1.8.L del present plec)  
  
2.5. Perfil del contractant  
La informació relativa al present acord marc que, d'acord amb el que disposa este plec siga publicada a través del «perfil de contractant» del Ministeri de Sanitat, Servicis Socials i Igualtat (article 53 TRLCSP), podrà ser consultada en l'adreça electrònica , i també en .   
2.6. Capacitat per a contractar  
Tota persona interessada podrà presentar una proposició, sempre que reunisca les condicions d'aptitud que a continuació es referixen i que presente els mitjans d'acreditació que es detallen en esta clàusula.  
2.6.1. Condicions d'aptitud  
Només podran concórrer en esta licitació, per si mateixes o per mitjà de representant, les persones naturals o jurídiques, espanyoles o estrangeres, que tinguen plena capacitat d'obrar, no estiguen incurses en una prohibició de contractar, i n'acrediten la solvència econòmica financera i tècnica o professional exigida en el present plec.  
Els empresaris hauran de disposar, així mateix, de l'habilitació empresarial o professional que, si és el cas, siga exigible per a la realització de l'activitat o prestació que constituïx l'objecte del contracte.  
2.6.2. Empreses no comunitàries  
Les persones físiques o jurídiques d'estats no pertanyents a la Unió Europea hauran de justificar mitjançant un informe de la respectiva missió diplomàtica permanent espanyola, que s'acompanyarà a la documentació presentada en el sobre núm. 1, que l'estat de procedència de l'empresa estrangera admet al seu torn la participació d'empreses espanyoles en la contractació amb l'administració i amb els ens, organismes o entitats del sector públic assimilables als enumerats en l'article 3 del TRLCSP en forma substancialment anàloga. Al tractar-se d'un contracte subjecte a regulació harmonitzada es prescindirà de l'informe sobre reciprocitat en relació amb les empreses d'estats signataris de l'Acord sobre Contractació Pública de l'Organització Mundial de Comerç.  
  
2.6.3. Persones jurídiques  
Les persones jurídiques només podran ser adjudicatàries de contractes les prestacions dels quals estiguen compreses dins dels fins, l'objecte o l'àmbit d'activitat que, segons els estatuts o regles fundacionals, els siguen propis.  
2.6.4. Empreses comunitàries  
Tindran capacitat per a contractar les empreses no espanyoles d'estats membres de la Unió Europea que, d'acord amb la legislació de l'estat en què estiguen establides, es troben habilitades per a efectuar la prestació de què es tracte.  
Quan la legislació de l'estat en què es troben establides estes empreses exigisca una autorització especial o la pertinença a una determinada organització per a poder realitzar el subministrament de què es tracte, hauran d'acreditar que complixen este requisit en el sobre número 1.  
2.6.5. Unions d'empresaris  
Podran contractar amb el sector públic les unions d'empresaris que es constituïsquen temporalment a este efecte, sense que en siga necessària la formalització en escriptura pública fins que no s'haja efectuat l'adjudicació del contracte a favor seu.  
Els empresaris que concórreguen agrupats en unions temporals quedaran obligats solidàriament i hauran de nomenar un representant o apoderat únic de la unió amb prou poders per a exercitar els drets i complir les obligacions que es deriven de l'acord marc fins a la seua extinció, sense perjuí de l'existència de poders mancomunats que puguen atorgar per a cobraments i pagaments de quantia significativa.  
  
Als efectes de la licitació, els empresaris que hi desitgen concórrer integrats en una unió temporal hauran d'indicar els noms i les circumstàncies dels que la constituïsquen i la participació de cada un, i també que assumixen el compromís de constituir-se formalment en unió temporal en cas de resultar adjudicataris del contracte.  
La duració de les unions temporals d'empresaris serà coincident amb la de l'acord marc, fins a la seua extinció.  
2.6.6. No podran concórrer a les licitacions empreses que hagueren participat en l'elaboració de les especificacions tècniques o dels documents preparatoris de l'acord marc, sempre que la dita participació puga provocar restriccions a la lliure concurrència o suposar un tracte privilegiat respecte a la resta de les empreses licitadores.  
2.6.7. Així mateix no podran contractar les persones en les quals concórrega alguna de les circumstàncies enumerades en l'article 60 del TRLCSP.  
2.7. Proposicions i contingut  
2.7.1. Proposicions  
Les proposicions dels interessats hauran d'ajustar-se al que preveu el present plec de clàusules administratives particulars i la seua presentació suposa l'acceptació incondicionada per part del licitador del contingut de la totalitat de les dites clàusules o condicions, sense excepció ni cap reserva.  
Tots els documents que presenten els licitadors hauran de ser originals o tindre la consideració d'autèntics, segons la legislació vigent (article 46 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú), i podrà tractar-se de còpies autenticades notarialment d'acord amb els requisits que establix el Reglament Notarial respecte de la legalització i legitimació o de còpies administrativament confrontades en els termes que exigix la normativa d'aplicació.  
D'acord amb el que establix l'article 23 del RGLCAP, els documents es presentaran en llengua castellana.  
Les empreses estrangeres que contracten a Espanya presentaran la documentació traduïda de forma oficial al castellà i amb els requisits de fefaència que exigix la normativa vigent.  
Les proposicions seran secretes fins al moment de la licitació pública.  
Cada licitador no podrà presentar més d'una proposició per a cada lot.  
Tampoc no podrà subscriure cap proposta en unió temporal amb altres, si ho ha fet individualment, o figurar en més d'una unió temporal. La infracció d'estes normes donarà lloc a la no-admissió de totes les propostes que subscriga.  
Les ofertes seran vinculants per a la totalitat de cada lot amb independència que provinguen d'una modalitat de compra individual o col·lectiva.  
En el perfil del contractant del Ministeri de Sanitat, Servicis Socials i Igualtat () es troben disponibles els plecs de clàusules administratives particulars i de prescripcions tècniques que regiran l'acord marc.   
  
2.7.2. Contingut  
Els interessats presentaran les seues proposicions en dos sobres, assenyalats amb els números 1 i 2, tancats i firmats pel mateix licitador o persona que el represente, i en cada un faran constar el contingut respectiu i, en tots, el nom del licitador, l'objecte de l'acord marc i el nom o raó social de l'empresa. Igualment haurà de figurar el seu domicili i un telèfon, fax i el nom d'una persona de contacte, per si es detectaren defectes que la mesa considere esmenables en la documentació aportada. S'afegirà a més, en cada sobre i en full independent, el seu contingut enunciat numèricament.   
El sobre número 1 amb la documentació acreditativa de la personalitat, la capacitat i la solvència economicofinancera i tècnica o professional.  
El sobre número 2 amb una oferta econòmica per a cada lot d'acord amb l'annex II o annex III, i la resta de documentació exigida en ambdós plecs.  
4.7.1.6. Contingut del sobre número 1: documentació personal i documentació acreditativa de la solvència econòmica, financera i tècnica o professional.   
Este sobre contindrà els documents, els originals o còpies que tinguen caràcter d'autèntiques d'acord amb la legislació vigent, que s'enumeren a continuació:  
1) Documentació acreditativa de la personalitat, la capacitat d'obrar i la representació.  
La capacitat d'obrar dels empresaris que siguen persones jurídiques s'acreditarà mitjançant l'escriptura o document de constitució, els estatuts o l'acte fundacional, en què consten les normes per les quals es regula la seua activitat, degudament inscrits, si és el cas, en el registre públic que corresponga, segons el tipus de persona jurídica de què es tracte.  
La capacitat d'obrar dels empresaris no espanyols que siguen nacionals d'estats membres de la unió europea o estats signataris de l'Acord sobre l'Espai Econòmic Europeu, s'acreditarà mitjançant la seua inscripció en el registre procedent, d'acord amb la legislació de l'estat on estan establits, o mitjançant la presentació d'una declaració jurada o d'un certificat, en els termes que s'establisquen reglamentàriament, d'acord amb les disposicions comunitàries d'aplicació.  
Els altres empresaris estrangers hauran d'acreditar la seua capacitat d'obrar amb un informe de la missió diplomàtica permanent d'Espanya en l'estat corresponent o de l'oficina consular en l'àmbit territorial de la qual radique el domicili de l'empresa.   
Si el licitador fóra una persona física, qui acredite la seua personalitat haurà de presentar: el document nacional d'identitat (DNI), o el document que legalment o reglamentàriament el substituïsca, per als espanyols; el passaport, l'autorització de residència i el permís de treball, per als estrangers d'estats no pertanyents a la Unió Europea; un document que n'acredite la personalitat, segons la legislació del país respectiu, per als estrangers pertanyents a algun dels països integrants de la Unió Europea.  
Els empresaris individuals i les persones jurídiques i societats espanyoles hauran de presentar, en tot cas, una fotocòpia degudament legalitzada de la targeta d'identificació fiscal.  
Si el firmant de la proposició actua en nom i representació del licitador, qui n'acredite la personalitat haurà de presentar: document nacional d'identitat (DNI), o el document que reglamentàriament el substituïsca, per als espanyols; els passaport, l'autorització de residència i el permís de treball, per als estrangers d'estats no pertanyents a la Unió Europea; un document que n'acredite la personalitat, d'acord amb la legislació del respectiu país, per als estrangers nacionals d'estats membres de la Unió Europea. I, a més, un poder suficient en dret a favor seu degudament inscrit en el Registre Mercantil, si actua en representació de persones jurídiques, per imperatiu de la legislació mercantil, que l'habilite per a concórrer -en nom del representat- en a la celebració de contractes amb l'Administració General de l'Estat  
Si es tractara d'un poder especial per a un acte no caldrà el requisit de la inscripció prèvia en el Registre Mercantil.  
2) Documentació acreditativa de la solvència econòmica i financera   
De conformitat amb l'article 75.1 c) del TRLCSP:  
Declaració sobre el volum global de negocis i, si és el cas, sobre el volum de negocis en l'àmbit d'activitats corresponent a l'objecte del contracte, referit com a màxim als tres últims exercicis disponibles en funció de la data de creació, o d'inici de les activitats de l'empresari, en la mesura que es dispose de les referències del dit volum de negocis.  
  
Formes de justificació  
S'exigirà, per a cada lot, haver aconseguit una xifra no inferior a 1.000.000 d'euros anuals en el curs dels tres últims exercicis.  
  
Si per raons justificades un empresari no pot facilitar les referències sol·licitades, podrà acreditar-ne la solvència econòmica a través de declaracions apropiades d'entitats financeres que facen referència a la capacitat econòmica del licitador.   
3) Documentació acreditativa de la solvència tècnica:  
De conformitat amb l'article 77.1 f) del TRLCSP:  
Certificats expedits pels instituts o servicis oficials encarregats del control de qualitat, de competència reconeguda, que acrediten la conformitat de productes, perfectament detallada mitjançant referències a determinades especificacions o normes.  
Formes de justificació   
1. Autorització i registre de l'Agència Espanyola de Medicaments i Productes Sanitaris referent als medicaments sobre els quals s'efectua la licitació, d'acord amb la Llei 29/2006, de 26 de juliol, d'Ús Racional del Medicaments i Productes Sanitaris, i el Reial Decret 1345/2007, d'11 d'octubre, pel qual es regula el procediment d'autorització, registre i condicions de dispensació dels medicaments d'ús humà fabricats industrialment.  
4) Document acreditatiu de no estar incurs en cap de les prohibicions per a contractar establides en l'article 60 del TRLCSP (annex I).  
  
Declaració responsable de la capacitat per a contractar amb l'Administració Pública; de no estar incurs, el licitador, en cap de les circumstàncies que disposa l'article 60 del TRLCSP. Esta declaració inclourà la manifestació de trobar-se al corrent del compliment de les obligacions tributàries i amb la Seguretat Social que imposen les disposicions vigents, sense perjuí que, abans de l'adjudicació, els contractistes a favor dels quals s'efectue hagen de presentar la justificació acreditativa d'este requisit.  
També podrà acreditar-se per qualsevol altre mitjà dels referits en l'article 73 del TRLCSP.  
5) Quan es tracte d'unions d'empresaris que es constituïsquen temporalment a este efecte, cada un d'ells haurà d'aportar la documentació exigida en els apartats anteriors i, a més, el document pel qual s'acorde formalitzar, si és el cas, mitjançant escriptura pública, la unió d'empresaris, tot indicant, en el dit document, la participació de cada un, i la persona o persones que detindran la representació de la unió d'empresaris davant de l'Administració, amb poders suficients per a exercitar els drets i complir les obligacions de l'acord marc i dels contractes derivats fins a la seua extinció, sense perjuí de la possible existència de poders mancomunats que puguen atorgar les empreses per a cobraments i pagaments de quantia significativa. La duració de la unió d'empresaris coincidirà en el temps amb la de l'acord marc i dels contractes derivats fins a la seua total extinció. Així mateix, en el cas d'unions d'empresaris, cada un d'ells haurà d'acreditar-ne la solvència i acumular, als efectes de determinació de la referida a la unió temporal, les característiques que s'acrediten per cada un dels integrants.  
  
6) Per a les empreses estrangeres, a l'executar-se el contracte a Espanya, la declaració de sotmetre's a la jurisdicció dels jutjats i els tribunals espanyols de qualsevol orde, per a totes les incidències que de manera directa o indirecta pogueren sorgir de l'acord marc i els contractes derivats, amb renúncia, si és el cas, al fur jurisdiccional estranger que poguera correspondre al licitador.   
7) Aquells documents que acrediten, si és el cas, la pertinença a la plantilla de les empreses de personal amb discapacitat o en situació d'exclusió social, segons el que preveu la disposició addicional quarta del TRLCSP.  
La presentació d'estos documents no és obligatòria per al licitador, sinó únicament en aquells supòsits en els quals, efectivament, es dispose de treballadors discapacitats o en situació d'exclusió social en la plantilla de l'empresa.  
8) Annex VIII completat amb el lot o lots a què es licita.  
9.1.7.5. Contingut del sobre número 2: proposició econòmica (annex II o annex III)  
1) L'oferta econòmica s'ajustarà a les regles següents:  
La proposició, degudament firmada, serà formulada en número i lletra, d'acord amb el model que com a annex II o annex III s'acompanya al present plec. El preu de l'oferta comprendrà qualsevol classe de gastos derivats de l'acord marc, i la seua presentació presumix l'acceptació incondicionada per part de l'empresari dels plecs i la declaració responsable que reunix totes i cada una de les condicions exigides per a contractar amb l'Administració.  
El licitador haurà de presentar un model de annex II o annex III, depenent de si es tracta d'empresaris espanyols o no, per cada lot a què vulga licitar.  
El licitador, al formular la proposta econòmica, haurà de consignar, com a partida independent, l'import de l'impost sobre el valor afegit o, si és el cas, l'impost indirecte corresponent.  
2) Tots els documents acreditatius dels requisits tècnics exigits en l'apartat 4 del plec de prescripcions tècniques.  
2.8. Termini de presentació de les proposicions  
2.8.1. Els dos sobres amb la documentació assenyalada anteriorment hauran de presentar-se en el Registre General del Ministeri de Sanitat, Servicis Socials i Igualtat (Paseo del Prado 18-20, 28494 Madrid), dirigits a l'òrgan de contractació, en l'horari de registre oficial, que pot consultar-se en i, en tot cas, abans de les 14.00 hores del dia que a este efecte assenyale l'anunci de licitació del concurs publicat en el BOE i en el Diari Oficial de la Unió Europea.   
2.8.2. Sense perjuí de l'anterior, també podran ser enviats per correu certificat en el termini assenyalat en el paràgraf anterior, i en este cas el licitador haurà de justificar la data d'imposició de l'enviament en l'oficina de correus en els termes disposats reglamentàriament, i en el mateix dia anunciar per correu electrònic, tèlex o telegrama la tramesa de l'oferta a l'òrgan de contractació; sense la concurrència d'ambdós requisits no serà admesa la proposició, si és rebuda per l'òrgan de contractació després de la data de la terminació del termini assenyalat en l'anunci. En tot cas, transcorreguts deu dies naturals següents a la indicada data sense haver-se rebut la proposició, no serà admesa en cap cas.   
Seran mitjans de tramesa de l'anunci anterior:  
a) El correu electrònic dirigit a fpqbgugh@irova.my. Només tindrà validesa si hi ha constància de la recepció (data i hora), del contingut íntegre de la comunicació i si s'identifica fidedignament el remitent i destinatari. En este supòsit, es procedirà a l'obtenció d'una còpia impresa i al seu registre, que s'incorporarà a l'expedient.  
b) El telegrama, dirigit a la Subdirecció General de Programació i Gestió Economicofinancera del Ministeri de Sanitat, Servicis Socials i Igualtat.  
c) El telefax dirigit al núm. d'abonat 775 304 954 de la Subdirecció General de Programació i Gestió Economicofinancera del Ministeri de Sanitat, Servicis Socials i Igualtat.  
2.9. Examen de la documentació de les proposicions i adjudicació   
  
2.9.1. L'òrgan de contractació estarà assistit per la mesa de contractació, que serà l'òrgan competent d'acord amb el que establix l'article 320 del TRLCSP, per a la valoració de les ofertes en els termes que a continuació s'expressen.  
La mesa tindrà la composició següent:  
- Presidenta: la subdirectora general de Programació i Gestió Economicofinancera del MSSSI.  
- Vocal 1: un funcionari en representació de la Direcció General de Salut Pública, Qualitat i Innovació, amb rang mínim de subdirector/a.  
  
- Vocal 2: un funcionari en representació de la Direcció General de Cartera Bàsica de Servicis del Sistema Nacional de Salut i Farmàcia, amb rang mínim de subdirector/a.   
- Un advocat de l'estat de l'advocacia de l'estat en el departament.  
  
- Un interventor de la intervenció delegada en el departament.  
- Actuarà formant part de la mesa, com a secretari amb veu però sense vot, un funcionari de la Subdirecció General de Programació i Gestió Economicofinancera, amb rang mínim de cap de servici.  
En cas de vacant, absència o malaltia i, en general, quan concórrega alguna causa justificada, s'establix el següent règim de suplències dels membres de la mesa:  
a) La presidenta serà substituïda pel subdirector general adjunt de Programació i Gestió Economicofinancera del MSSSI.  
b) Els vocals seran substituïts pels suplents designats per la direcció general corresponent.  
c) El secretari serà substituït per qui designe la presidenta.  
A les reunions de la mesa podran incorporar-se, amb veu però sense vot, tots els assessors especialitzats que es consideren necessaris, quan així ho requerisca la naturalesa dels assumptes a tractar.  
2.9.2. La mesa de contractació es reunirà, en sessió privada, prèvia a l'obertura de les ofertes econòmiques, per a l'estudi de la documentació administrativa presentada pels licitadors, i procedirà a la qualificació dels documents presentats en temps i forma. A estos efectes, la presidència ordenarà l'obertura dels sobres número 1, que contenen la documentació personal i la documentació acreditativa de la solvència econòmica, financera i tècnica o professional, i el secretari de la mesa haurà de certificar la relació de documents presentats. Si la mesa observara defectes o omissions en la documentació presentada o necessitara aclariments, ho comunicarà al licitador, perquè en un termini no superior a tres dies hàbils n'esmene l'error o presente els aclariments pertinents. Del que es faça en la reunió es deixarà constància en l'acta corresponent.  
  
2.9.3. La mesa de contractació, una vegada qualificada la documentació administrativa a què es referix l'article 146 del TRLCSP i esmenats, si és el cas, els defectes o omissions de la documentació presentada, procedirà a determinar les empreses admeses a la licitació, les rebutjades i la causa de rebuig.  
2.9.4. L'acte d'obertura dels sobres número 2, que contenen la proposició econòmica dels respectius lots i la resta de documentació, s'efectuarà públicament davant de la mesa de contractació constituïda a este efecte al lloc, el dia i l'hora que s'assenyale en l'anunci del present procediment de contractació en el Boletín Oficial del Estado.  
Complides les formalitats que assenyala l'article 83 del RGLCAP, es procedirà a l'obertura dels sobres número 2, a fi de llegir a les proposicions econòmiques.  
Si, conforme a l'article 84 del RGLCAP, alguna proposició no guardara concordança amb la documentació examinada i admesa, variara substancialment el model establit, comportara error manifest en el seu import, o existira reconeixement per part del licitador que patix d'error o inconsistència que la facen inviable, serà rebutjada per la mesa en resolució motivada.  
Contràriament, no serà causa prou per al rebuig de la proposició, el canvi o l'omissió d'algunes paraules del model, sempre que o l'un o l'altra no n'altere el sentit.  
2.9.5. La mesa de contractació, vistes les proposicions presentades pels licitadors, l'acta i els informes tècnics oportuns, seleccionarà com a màxim les quatre propostes econòmicament més avantatjoses i procedirà a elevar la seua proposta a l'òrgan de contractació, el qual en dictarà una resolució motivada d'adjudicació.  
En cas d'empat entre dos o més licitadors, des del punt de vista dels criteris que servixen de base per a l'adjudicació, serà preferida la proposició presentada per aquella empresa que, en el moment d'acreditar la solvència tècnica, tinga en plantilla un nombre de treballadors amb discapacitat superior al 2 per 100, sempre que la dita proposició iguale en els seus termes les més avantatjoses des del punt de vista dels criteris que servisquen de base per a l'adjudicació. De ser unes quantes les empreses que acrediten tal circumstància, serà preferida la proposició presentada pel licitador que dispose del major percentatge de treballadors fixos amb discapacitat en plantilla.  
En els casos en què no siga possible aplicar estos criteris o quan aplicant-los en persistisca l'empat, serà preferida la proposició presentada per aquella empresa que acredite haver obtingut el distintiu empresarial en matèria d'igualtat que regula el capítol IV del títol IV de la Llei Orgànica 3/2007, de 22 de març, per a la Igualtat Efectiva de Dones i Hòmens, respectant en tot cas la prelació dels criteris de desempat que establix la disposició addicional quarta del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
2.9.6. Quan una oferta siga considerada desproporcionada o anormal, i una vegada s'haja procedit d'acord amb l'article 152 del TRLCSP, s'acordarà l'adjudicació de l'acord marc a favor de les proposicions econòmicament més avantatjoses per a cada lot, d'acord amb l'orde en què hagen sigut classificades, que s'estime que pot ser complida a satisfacció de l'Administració i que no siga considerada anormal o desproporcionada.   
2.9.7. La proposta d'adjudicació no crearà cap dret a favor dels empresaris proposats contra l'Administració. No obstant això, quan l'òrgan de contractació no adjudique l'acord marc d'acord amb la proposta formulada haurà de motivar la seua decisió.  
2.9.8. L'òrgan de contractació requerirà els licitadors que hagen presentat l'oferta econòmicament més avantatjosa perquè, dins del termini de deu dies hàbils comptadors a partir de l'endemà del dia en què haguera rebut el requeriment, presenten la documentació justificativa de trobar-se al corrent en el compliment de les seues obligacions tributàries i amb la Seguretat Social, i també l'acreditació de la constitució de la garantia definitiva i els justificants corresponents al pagament dels anuncis de licitació.  
De no omplir-se adequadament el requeriment en el termini assenyalat, s'entendrà que el licitador ha retirat l'oferta, i en eixe cas es procedirà a demanar la mateixa documentació al licitador següent, per l'orde en què hagen quedat classificades les ofertes.  
2.9.9. L'òrgan de contractació haurà d'adjudicar l'acord marc dins dels cinc dies hàbils següents a la recepció de la documentació.  
  
2.9.10. L'òrgan de contractació no podrà declarar deserta una licitació quan existisca alguna oferta o proposició que siga admissible, d'acord amb els criteris que figuren en el plec de clàusules administratives particulars i, si és el cas, en el de prescripcions tècniques.  
2.9.11. L'adjudicació haurà de ser motivada, es notificarà als candidats o, licitadors i, simultàniament, es publicarà en el perfil del contractant. La notificació haurà de contindre, en tot cas, la informació necessària que, de conformitat a l'article 40 del TRLCSP, permeta, al licitador exclòs o candidat descartat, interposar recurs suficient fundat contra la decisió d'adjudicació.  
El termini màxim de 15 dies perquè recaiga l'adjudicació s'ampliarà en quinze dies hàbils quan siga necessari continuar els tràmits a què es referix l'article 152.3 del TRLCSP per haver-se identificat una proposició que puga ser considerada desproporcionada o anormal.  
De no produir-se l'adjudicació dins dels terminis assenyalats, els licitadors tindran dret a retirar la seua proposició.  
2.9.12. La notificació es farà per qualsevol dels mitjans que permeten deixar constància de la recepció per part del destinatari. En particular, podrà efectuar-se per fax i per correu electrònic a l'adreça que els licitadors o candidats hagueren designat al presentar les seues proposicions, en els termes que establix l'article 28 de la Llei 11/2007, de 22 de juny, d'Accés Electrònic dels Ciutadans als Servicis Públics. El termini per a considerar rebutjada la notificació, amb els efectes que preveu l'article 59.4 de la Llei 30/1992, de 26 de novembre, serà de cinc dies.  
  
2.9.13. La renúncia a la celebració de l'acord marc o el desistiment només podrà acordar-los, l'òrgan de contractació, abans de l'adjudicació i d'acord amb el que disposa l'article 155 del TRLCSP.   
  
2.10. Garantia definitiva  
2.10.1. Els licitadors la proposició dels quals haguera sigut seleccionada per a l'adjudicació hauran de constituir una garantia definitiva, a disposició de l'òrgan de contractació de l'acord marc, per un import equivalent al cinc per cent (5%) del pressupost base estimat de licitació, exclòs l'impost sobre el valor afegit, a distribuir proporcionalment entre els distints lots, segons l'annex V.  
Els imports que figuren en el citat annex V es distribuiran proporcionalment entre els distints adjudicataris per cada lot.  
2.10.2. La constitució de la garantia definitiva, i també la seua acreditació ha de produir-se dins del termini de deu dies hàbils, comptadors a partir de l'endemà del dia en què haguera rebut la notificació de l'adjudicació. De no complir este requisit per causes a ell imputables, l'Administració no efectuarà l'adjudicació a favor seu, per entendre que el licitador ha retirat l'oferta.   
2.10.3. La garantia podrà prestar-se en alguna de les formes següents:   
a) En efectiu o en valors de deute públic, amb subjecció, en cada cas, a les condicions que establixen les normes de desplegament d'esta Llei. L'efectiu i els certificats d'immobilització dels valors anotats es depositaran en la Caixa General de Depòsits o en les sucursals enquadrades en les delegacions d'Economia i Hisenda.  
b) Mitjançant aval, prestat en la forma i les condicions que establisquen les normes de desplegament d'esta Llei, per algun dels bancs, caixes d'estalvis, cooperatives de crèdit, establiments financers de crèdit i societats de garantia recíproca autoritzats per a operar a Espanya, que haurà de depositar-se en els establiments assenyalats en la lletra a) anterior.   
c) Per mitjà de contracte d'assegurança de caució, celebrat en la forma i condicions que les normes de desplegament d'esta Llei establisquen, amb una entitat asseguradora autoritzada per a operar en el ram. El certificat de l'assegurança haurà d'entregar-se en els establiments assenyalats en la lletra a) anterior.   
2.10.4. La garantia definitiva respondrà dels conceptes previstos en l'article 100 del TRLCSP.   
2.10.5. La constitució de la garantia definitiva podrà acreditar-se a través de mitjans electrònics, informàtics o telemàtics.  
2.10.6. La garantia definitiva no serà tornada o cancel·lada fins que s'haja complit satisfactòriament l'acord marc.  
2.11. Formalització de l'acord marc   
2.11.1. L'acord marc es formalitzarà en document administratiu, amb cada un dels empresaris seleccionats, que s'ajuste amb exactitud a les condicions de la licitació, i serà títol suficient per a accedir a qualsevol registre públic. No obstant això, l'acord marc es formalitzarà en escriptura pública quan ho sol·licite el contractista, i els gastos derivats de l'atorgament seran a càrrec seu.  
  
2.11.2. Al tractar-se d'un acord marc susceptible de recurs especial en matèria de contractació, conforme a l'article 40.1 del TRLCSP, la formalització no podrà efectuar-se abans que transcórreguen quinze dies hàbils des que es trameta la notificació de l'adjudicació als licitadors i candidats.  
L'acord marc es formalitzarà en un termini no superior a cinc dies hàbils comptadors a partir de l'endemà del dia en què haguera rebut el requeriment, una vegada transcorregut el termini previst en el paràgraf anterior sense que s'haguera interposat recurs que comporte la suspensió de la formalització de l'acord marc. De la mateixa manera es procedirà quan l'òrgan competent per a la resolució del recurs haguera alçat la suspensió.  
2.11.3. A l'acord marc que es formalitze s'unirà, com a annex, un exemplar del present plec i un altre del de prescripcions tècniques, i es consideraran a tots els efectes part integrant de l'acord marc.  
2.11.4. Si per causes imputables als empresaris seleccionats no poguera formalitzar-se l'acord marc dins del termini indicat, l'administració podrà acordar la confiscació sobre la garantia definitiva exigida, de conformitat amb el que disposa l'article 156.4 del TRLCSP.  
  
Si les causes de la no formalització foren imputables a l'Administració, s'indemnitzarà els contractistes dels danys i perjuís que la demora els poguera ocasionar.  
2.11.5. La formalització es publicarà en el perfil de contractant de l'òrgan de contractació, s'enviarà al Diari Oficial de la Unió Europea i es publicarà en el Boletín Oficial del Estado.  
2.11.6. Després de la formalització de l'acord marc amb les empreses adjudicatàries, la Secretaria General de Sanitat i Consum comunicarà tal aspecte a la resta d'òrgans adherits a l'acord amb l'enviament d'una còpia confrontada, perquè formalitzen les adquisicions d'acord amb el que disposa el paràgraf segon de l'article 198.4 del text refós de la Llei de Contractes del Sector Públic.  
III. Execució i compliment de l'acord marc   
3.1. Execució  
3.1.1. L'acord marc i els contractes derivats s'executaran amb subjecció al que s'ha establit en les clàusules, en el present plec i en el plec de prescripcions tècniques, i d'acord amb documentació tècnica aportada per les empreses en les seues ofertes.   
3.1.2. L'execució es farà a compte i risc del contractista.  
3.1.3. L'execució del present acord, a través dels contractes derivats que se celebren amb l'empresa adjudicatària, es portarà a terme, sense perjuí de les obligacions que corresponen al contractista, sota la direcció, la inspecció i el control de l'òrgan de contractació de les ciutats i comunitats autònomes, les quals podran dictar les instruccions oportunes per al fidel compliment del que convé.  
3.1.4. El contractista serà responsable de la qualitat tècnica dels subministraments realitzats, i també de les conseqüències que es deduïsquen per a l'administració contractant o per a tercers de les omissions, els errors, els mètodes inadequats o les conclusions incorrectes en l'execució dels contractes derivats del present acord marc.  
3.1.5. L'acord marc s'entendrà complit pel contractista quan, transcorregut el termini de vigència més la pròrroga, si és el cas, haja realitzat, d'acord amb els termes de l'acord i a satisfacció de l'Administració, la totalitat de la prestació contractada.  
A este efecte, el contractista haurà d'entregar els subministraments dins del termini i al lloc que s'estipule en els contractes derivats, i els representants de l'Administració efectuaran, quan siga procedent, un examen dels béns subministrats.  
L'Administració es reserva el dret a fer les comprovacions de qualitat de l'objecte de l'acord marc. Seran rebutjats els béns que no complisquen les característiques especificades en el present plec, en el plec de prescripcions tècniques o que no s'ajusten a les mostres entregades o a les especificacions oferides.  
3.2. Modificació de l'acord marc  
El present acord marc no estarà subjecte a modificacions en els termes del TRLCSP.   
3.3. Obligacions del contractista  
A més de les obligacions generals, derivades del règim jurídic del present acord marc i la resta d'establides en este plec, caldrà ajustar-se a les obligacions següents:  
3.3.1. Els òrgans de contractació, en ocasió dels contractes derivats de l'acord marc, adquiriran les vacunes segons les seues necessitats. En este sentit, els adjudicataris estaran obligats a garantir el subministrament de vacunes que els sol·liciten les administracions amb què celebren els corresponents contractes derivats de l'acord marc.   
  
3.3.2. L'execució dels contractes derivats de l'acord marc es farà a compte i risc del contractista. Serà a compte del contractista indemnitzar tots els danys i perjuís que es causen a tercers com a conseqüència de les operacions que requerisca l'execució del contracte, llevat que tals danys i perjuís hagen sigut ocasionats com a conseqüència immediata i directa d'una orde de l'administració contractant dels esmentats contractes, de conformitat amb el que disposen els articles 214 i 215 del TRLCSP.  
3.3.3. Els empresaris seleccionats es comprometen a dedicar o adscriure a l'execució dels contractes derivats de l'acord marc els mitjans personals o materials suficients. Estos compromisos s'integraran en el contracte derivat i se'ls podrà atribuir el caràcter d'obligacions essencials als efectes que preveu l'article 223 g), o establir penalitats de conformitat amb l'article 212.1 del TRLCSP per al cas que els incomplisquen els adjudicataris.  
3.3.4. El contractista s'obliga, sota la seua exclusiva responsabilitat, al compliment de les disposicions vigents en matèria tributària, relacions laborals, Seguretat Social, seguretat i higiene en el treball, normes de gestió mediambiental i social, i també qualssevol altres de caràcter general que es puguen promulgar durant l'execució de l'acord marc. L'incompliment d'estes obligacions per part del contractista no implicarà cap responsabilitat per al Ministeri de Sanitat, Servicis Socials i Igualtat.  
  
3.3.5. Seran a càrrec de l'adjudicatari:  
a) Tots els gastos derivats de la publicació de la licitació, ja siga en butlletins i diaris oficials o en qualsevol mitjà de comunicació, i també els de formalització dels contractes derivats, en el cas d'elevar-los a escriptura pública.   
b) Tots els gastos que es produïsquen com a conseqüència de llicències, autoritzacions i permisos amb vista a executar els contractes derivats i a entregar correctament els béns objecte del subministrament.  
c) Qualssevol altres gastos que haja de realitzar per al compliment dels contractes basats en l'acord marc, com ara els generals, financers, assegurances, transports i desplaçaments, materials, instal·lacions, honoraris del personal a càrrec seu, de comprovació i assaig i, especialment, els de caràcter fiscal, taxes i gravàmens, d'acord amb les disposicions vigents.   
3.3.6. Els contractistes hauran de comunicar, al Ministeri de Sanitat, Servicis Socials i Igualtat, i als òrgans de contractació dels contractes derivats del present acord marc, el seu domicili, o si és el cas, el del seu representant o delegat, als efectes de rebre-hi els avisos i notificacions que requerisca l'execució de l'acord marc, i haurà de comunicar-ne igualment qualsevol canvi futur que, si és el cas, necessitara l'acceptació prèvia de l'administració contractant.  
3.3.7. Qualsevol dificultat o contingència que puga sorgir en els contractes derivats de l'acord marc com a conseqüència de l'entrega i la recepció de les vacunes seran de responsabilitat de l'òrgan de contractació de les ciutats i comunitats autònomes participants en l'acord marc.  
  
IV. Contractes derivats de l'acord marc  
4.1. Òrgan de contractació competent  
L'òrgan de contractació serà el que resulte competent en cada ciutat i comunitat autònoma participant en l'acord marc.  
4.2. Procediment de contractació  
4.2.1. L'adjudicació dels contractes derivats l'efectuaran els òrgans competents de les comunitats o ciutats autònomes convocant les parts a una nova licitació, d'acord amb el procediment que descriu l'article 198.4 del text refós de la Llei de contractes del Sector Públic, d'acord amb les prescripcions següents:  
a) Per cada contracte que haja d'adjudicar-se, es consultarà per escrit a totes les empreses seleccionades en cada lot corresponent; no obstant això, quan els contractes no estiguen subjectes, per raó de la seua quantia, a procediment harmonitzat, es podrà, sempre que es justifique degudament en l'expedient, no estendre la consulta a totes les empreses per lot que siguen part de l'acord marc. En tot cas, com a mínim caldrà sol·licitar oferta a tres empreses, sempre que siga possible.  
b) Per a fer complir l'apartat anterior, s'elaborarà un senzill protocol en què es recolliran, a més del pressupost màxim del contracte, els criteris d'adjudicació per a cada lot i la seua ponderació, els terminis i lloc d'entrega i totes aquelles condicions que es consideren necessàries, i es complirà, en tot cas, allò que estipulen els plecs de prescripcions tècniques i de clàusules administratives particulars que regixen l'acord marc.  
c) Els criteris d'adjudicació hauran de concretar-se triant un o més dels criteris previstos en l'annex VI, si bé el preu, en tot cas, haurà de ser criteri d'adjudicació. La ponderació que s'assigne a cada criteri d'adjudicació haurà d'estar dins dels barems que figuren en el citat annex, i la suma de la ponderació total de tots els criteris triats haurà de ser 100 punts.  
En el cas que un òrgan de contractació trie exclusivament el preu com a criteri d'adjudicació, es valorarà amb 100 punts.  
d) Es faran consultes sol·licitant a les empreses que, en un termini màxim de 10 dies naturals, presenten ofertes per a cada contracte que haja d'adjudicar-se, llevat que els òrgans de contractació acorden reduir el dit termini.  
e) Les ofertes es presentaran per escrit i el contingut serà confidencial fins al moment fixat per a l'obertura.  
f) Els òrgans de contractació adjudicaran cada contracte al licitador que haja presentat l'oferta econòmicament més avantatjosa, d'acord amb els criteris d'adjudicació i puntuació que s'hagen fixat d'entre els que figuren en l'annex VI.  
g) Els contractes derivats de l'acord marc es formalitzaran en un document administratiu que recollirà expressament els termes fixats en l'oferta adjudicatària.  
h) Els preus d'adjudicació de l'acord marc tindran caràcter de màxims i podran ser millorats a la baixa en funció de la consulta per escrit que es faça al contractista.  
4.3. Lloc i termini d'entrega i recepció  
4.3.1. L'entrega de les vacunes es farà mitjançant el subministrament, una vegada formalitzats els respectius contractes derivats, als punts de distribució i vacunació amb càrrec a les empreses adjudicatàries, d'acord amb el que establiquen els esmentats contractes. A efectes informatius, en l'annex VII es reflectix el nombre estimat de punts de distribució per participant en l'acord marc.   
4.3.2. L'empresa adjudicatària es compromet a subministrar el nombre de dosis que l'Administració li vaja sol·licitant en funció de les necessitats existents.   
En els contractes derivats s'especificaran la freqüència i els terminis de les entregues i l'horari apropiat per a l'administració contractant, tot això sense perjuí que les administracions contractants finalment determinen alguna excepció per força major.   
En tot cas l'empresa serà responsable de qualsevol contingència derivada del transport de les vacunes.   
4.3.3. En els albarans d'entrega es farà constar la data, l'hora de recepció i la firma del responsable. Així mateix, l'empresa adjudicatària estarà obligada a especificar el nombre de dosis que subministren, el lot i la data de caducitat.  
4.3.4. Quan el contractista, per causes imputables a ell, haguera incorregut en demora respecte del compliment dels terminis d'entrega, l'administració contractant podrà optar indistintament per la resolució del contracte o per la imposició de penalitats, d'acord amb el que disposa l'article 212 del TRLCSP.  
4.3.5. La recepció dels béns, als efectes de la comprovació material de la inversió, es farà en la forma legalment establida.  
   
4.3.6. Si els béns no es trobaren en estat de ser rebuts, es farà constar així en l'acta de recepció o conformitat, i es donaran les instruccions precises al contractista perquè esmene els defectes observats o procedisca a efectuar un nou subministrament de conformitat amb el que pacta.  
4.3.7.Si els subministraments efectuats no s'adeqüen a l'objecte contractat com a conseqüència de vicis o defectes imputables al contractista, l'Administració podrà rebutjar-los i quedaria exempta de l'obligació de pagar o tindria dret, si és el cas, a la recuperació del preu satisfet.  
4.4. Pagament del preu i preus a aplicar  
4.4.1. L'abonament de l'import dels subministraments l'efectuaran els òrgans de contractació dels contractes derivats a la presentació de les factures corresponents, prèvia conformitat pels responsables de cada ciutat o comunitat autònoma, mitjançant transferència bancària al compte de l'adjudicatari, i amb càrrec a l'aplicació pressupostària que corresponga per a l'exercici corrent.  
Els pagaments es faran una vegada efectuat el subministrament, i s'aplicaran els preus d'adjudicació de cada contracte específic.  
Les ciutats o comunitats autònomes contractants tindran l'obligació d'abonar el preu en el termini que preveu l'article 216.4 del TRLCSP, d'acord amb el que disposa la disposició transitòria sisena de l'esmentada Llei. El termini començarà a comptar a partir de la data d'expedició  
4.4.2. El preu que s'abonarà a l'adjudicatari serà per dosis subministrades.  
4.4.3. No procedirà la revisió de preus en els contractes derivats.  
  
4.4.4. En relació amb l'anterior, s'haurà de tindre en compte que, una vegada establit el preu d'adjudicació del subministrament en els contractes derivats, en la facturació s'haurà d'aplicar el descompte que corresponga -IVA o un altre impost indirecte equivalent exclòs-, de conformitat amb el que preveu el Reial Decret Llei 8/2010, de 20 de maig, pel qual s'adopten mesures extraordinàries per a la reducció del dèficit públic, modificat pel Reial Decret Llei 9/2011, de 19 d'agost.   
  
4.5. Cessió i subcontractació dels contractes derivats  
4.5.1. Els contractes derivats podran cedir-se a tercers amb els requisits i les limitacions que preveu l'article 226 del TRLCSP, i també d'acord amb el que establixen les normes reglamentàries que s'hi apliquen.  
4.5.2 Els adjudicataris de l'acord marc, en relació amb els contractes derivats, podran concertar amb tercers la seua realització parcial sempre que es complisquen els requisits que establix l'article 227 del TRLCSP, i quedaran obligats al compliment dels requisits i les obligacions que establix l'article 228 del mateix text legal.  
  
En tot cas, el contractista assumirà la total responsabilitat de l'execució del contracte contra l'administració contractant.  
El contractista haurà de comunicar, als òrgans de contractació de les ciutats i comunitats autònomes esmentades en el punt 1.2.1 d'este plec, la seua intenció de subcontractar, i indicarà les parts del contracte a què afectarà i la identitat del subcontractista, i també en justificarà l'aptitud per referència als elements tècnics i humans de què disposa i a la seua experiència.  
Així mateix, juntament amb l'escrit mitjançant el qual es done coneixement del subcontracte a celebrar, el contractista haurà d'acreditar que el subcontractista no es troba inhabilitat per a contractar d'acord amb l'ordenament jurídic o comprés en algun dels supòsits de l'article 60 del TRLCSP. La dita acreditació podrà fer-se efectiva per mitjà de declaració responsable del subcontractista.  
V. Extinció de l'acord marc i contractes derivats  
5.1. L'acord marc i els contractes derivats s'extingiran pel seu compliment o per resolució.  
5.2. Seran causes de resolució les que consignen els articles 223 i 299 del TRLCSP, d'acord amb els termes d'aplicació de l'article 224. La resolució del contracte comportarà els efectes que preveuen els articles 225 i 300 de l'esmentat text legal.  
5.3. Així mateix, podran motivar la resolució, a juí de l'òrgan de contractació, llevat que s'opte per la imposició de les penalitats que assenyala l'article 212.1 del TRLCSP, les causes següents:   
1) L'abandó per part del contractista del subministrament objecte del contracte. S'entendrà produït l'abandó quan el subministrament haja deixat d'efectuar-se, o no s'efectue amb la regularitat adequada o amb els mitjans humans o materials precisos per a la normal execució del contracte en termini. No obstant això, quan es done este supòsit, l'administració interessada, abans de declarar-ne la resolució, requerirà el contractista perquè regularitze la situació en el termini de cinc dies comptadors a partir del requeriment, llevat que la seua execució exigisca un termini menor.  
2) La incursió del contractista, durant la vigència del contracte en alguna de les prohibicions de contractar que preveu l'article 60 del TRLCSP.  
3) L'alçament al contractista, durant la vigència del contracte, d'una acta d'infracció per part de la Inspecció de Treball i Seguretat Social o de la Inspecció de Tributs, en l'àmbit de les seues competències respectives, sempre que se n'haguera derivat sanció ferma.  
  
4) Les reiterades deficiències en l'execució del contracte, excepte en cas de força major.  
5) En general, l'incompliment per part del contractista de qualsevol de les obligacions essencials contingudes en els documents contractuals o, en cas que no siga essencial, no col·locar-se en situació de compliment i no esmenar els defectes del dit incompliment no essencial dins del termini prudencial que a este efecte s'assenyale.  
6) L'obstrucció a les facultats de direcció i inspecció de l'administració interessada.  
7) L'incompliment de l'obligació del contractista de respectar el caràcter confidencial respecte de les dades o antecedents que, no sent públics o notoris, estiguen relacionats amb l'objecte del contracte i dels que tinga coneixement en ocasió del contracte.  
5.4. En tot cas, quan el contracte es resolga per incompliment culpable del contractista se li confiscarà, si és el cas, la garantia i, a més, haurà d'indemnitzar a l'administració contractant els danys i perjuís ocasionats en el que excedisquen de l'import de la garantia confiscada.   
  
5.5. Quan la resolució es produïsca per mutu acord de les parts, caldrà ajustar-se al vàlidament estipulat. Esta causa de resolució només podrà tindre lloc quan no en concórrega una altra imputable al contractista i hi haja raons d'interés públic que facen innecessària o inconvenient la permanència del contracte.  
5.6. Si l'administració contractant acordara la suspensió del contracte o tinguera lloc per aplicació del que disposa l'article 216 del TRLCSP, s'alçarà una acta en què es consignaran les circumstàncies que l'han motivada i la situació de fet en la seua execució. Acordada la suspensió, l'administració interessada abonarà al contractista els danys i perjuís que efectivament ha patit.  
VI. Prerrogatives de l'administració  
6.1. Dins dels límits i amb subjecció als requisits i als efectes que assenyala el Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, l'òrgan de contractació té la prerrogativa d'interpretar l'acord marc, els contractes administratius, resoldre els dubtes que oferisca el seu compliment, modificar-los per raons d'interés públic, acordar-ne la resolució i determinar-ne els efectes.  
6.2. L'òrgan de contractació de les respectives ciutats i comunitats autònomes participants en l'acord marc tenen les mateixes prerrogatives a què es referix el paràgraf anterior en relació als contractes específics que s'hi celebren.  
VII. Règim de recursos i orde jurisdiccional competent  
7.1. Les qüestions litigioses que sorgisquen sobre la preparació, la competència, l'adjudicació, la interpretació, la modificació, la resolució i els efectes de l'acord marc a què es referix el present plec de clàusules administratives particulars, al ser este contracte de caràcter administratiu, seran resolts per l'òrgan de contractació, de conformitat amb l'article 210 del TRLCSP; els acords del qual, que seran immediatament executius i que s'adoptaran seguint el procediment de l'article 211 de l'esmentada norma, posaran fi a la via administrativa. Potestativament podrà interposar-s'hi recurs administratiu de reposició en contra, d'acord amb el que disposa l'article 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i hi procedirà recurs contenciós administratiu en contra, d'acord amb el que disposen l'article 21 del TRLCSP i la Llei reguladora d'esta Jurisdicció.   
  
7.2. No obstant això, al tractar-se d'un contracte subjecte a regulació harmonitzada, hauran de ser objecte del recurs especial en matèria de contractació que regulen els articles 40 i següents del TRLCSP, amb anterioritat a la interposició del recurs contenciós-administratiu, les qüestions següents: els acords d'adjudicació, els anuncis de licitació, els plecs i els documents contractuals que establisquen les condicions que hagen de regir la contractació, i els actes de tràmit adoptats en el procediment antecedent, sempre que estos últims decidisquen directament o indirectament sobre l'adjudicació, determinen la impossibilitat de continuar el procediment o produïsquen indefensió o perjuí irreparable a drets o interessos legítims.  
En estos supòsits no procediran els recursos administratius ordinaris.  
Així mateix, en este supòsit, podran sol·licitar-se les mesures provisionals, de conformitat amb l'article 43 del text refós de la Llei de Contractes del Sector Públic.  
7.3. La qüestió de nul·litat contractual es podrà plantejar, respecte dels contractes subjectes a regulació harmonitzada a què es referixen els articles del 13 al 17, ambdós inclosos, del text refós de la Llei de Contractes del Sector Públic, i també els contractes de servicis compresos en les categories de la 17 a la 27 de l'annex II, el valor estimat dels quals siga igual o superior a 200.000 euros, i es regiran pels articles del 37 al 39 del TRLCSP.  
7.4. Tant el recurs especial en matèria de contractació com la qüestió de nul·litat hauran de plantejar-se davant del Tribunal Administratiu Central de Recursos Contractuals, que regula l'article 41 del text refós de la Llei de Contractes del Sector Públic.  
Vist l'informe de 24 de juliol, amb registre d'eixida número de ref. AE: 1428/1329, de l'Advocacia de l'Estat en el Ministeri de Sanitat, Servicis Socials i Igualtat, s'aprova el present plec de clàusules administratives particulars de l'acord marc per a la selecció de subministradors de vacunes de calendari i altres per a diverses comunitats autònomes i les ciutats de Ceuta i Melilla.  
  
Madrid, ... de ... de 2012  
La ministra: Ana Mato Adrover.  
  
  
Annex I  
  
Declaració expressa de l'article 60 de la Llei de Contractes del Sector Públic  
  
(Incloeu-la en el sobre 1)  
  
PROCEDIMENT NÚM ...  
EMPRESA ...  
... amb DNI ..., en representació de l'empresa ..., segons ha acreditat amb els documents units al sobre 1,  
  
DECLARA  
Que, en esta data, l'empresa que representa no està incursa en cap dels casos d'excepció que establix l'article 60 del text refós de la Llei de Contractes del Sector Públic.  
Igualment declara que els administradors i representants de l'esmentada empresa no estan incursos en els casos d'excepció que, quant a ells, establix l'esmentat article 60.  
Així mateix declara expressament que l'empresa es troba al corrent del compliment de les obligacions tributàries i amb la Seguretat Social imposades per les disposicions vigents, i que es compromet, si se la proposara com a adjudicatària d'este contracte, a aportar la justificació acreditativa de tals requisits durant el termini de deu dies hàbils comptadors a partir de l'endemà del dia en què haguera rebut el requeriment, en els termes que preveu l'apartat 2 de l'article 151 del text refós de la Llei de Contractes del Sector Públic.  
I perquè així conste i produïsca efectes davant del procediment de referència, firme la present a la   
localitat d ..., el dia ... del mes ... de 2012  
  
(Firma del declarant i segell de l'empresa)  
  
  
  
Annex II  
Model d'oferta econòmica per a empresaris espanyols  
  
..., que viu a ..., província de ..., amb domicili a ..., núm. ..., CIF o DNI, o document que els substituïsca núm. ..., coneix les condicions i els requisits per a concórrer en el procediment obert per a la contractació de (especifiqueu el títol del contracte) ..., i es troba en situació d'acudir-hi com a licitador, al tindre plena capacitat d'obrar i no estar comprés en cap de les circumstàncies que determina l'article 60 del text refós de la Llei de Contractes del Sector Públic.  
A este efecte fa constar que coneix el plec de prescripcions tècniques i el plec de clàusules administratives particulars que regix en la convocatòria, que n'accepta incondicionalment les clàusules, que reunix totes i cada una de les condicions exigides per a contractar amb l'Administració, i es compromet en nom ... (propi o de l'empresa que representa), a prendre a càrrec seu l'esmentat contracte, amb estricta subjecció als expressats requisits i condicions, pels preus següents:  
  
  
  
El preu del contracte es formularà en termes de preus unitaris. En tot cas s'indicarà, com a partida independent, l'import de l'impost sobre el valor afegit que haja de suportar l'Administració o l'impost equivalent.  
El preu unitari màxim oferit serà únic per a cada lot, sense que, en cap cas, es puguen oferir variants al dit preu en funció del nombre d'unitats oferides.  
  
(Lloc, data, firma i segell de l'empresa)  
  
  
Annex III  
Model d'oferta econòmica per a empresaris no espanyols  
  
..., que viu a ..., província de ..., país ..., amb domicili a ..., núm. ..., i amb DNI o el document que el substituïsca núm. ..., coneix les condicions i els requisits per a concórrer al procediment obert per a la contractació de (especificar el títol del contracte) ..., i es troba en situació d'acudir-hi com a licitador, al tindre plena capacitat d'obrar i no estar comprés en cap de les circumstàncies que determina l'article 60 del Text Refós de la Llei de Contractes del Sector Públic.  
A este efecte fa declaració solemne de sotmetre's a la jurisdicció dels jutjats i tribunals espanyols per a totes les incidències que, de manera directa pogueren sorgir del contracte. Així mateix, fa constar que coneix el plec de prescripcions tècniques i el plec de clàusules administratives particulars que regix en la convocatòria, que n'accepta incondicionalment les clàusules, que reunix totes i cada una de les condicions exigides per a contractar amb l'Administració, i es compromet en nom de ... (propi o de l'empresa que representa), a prendre a càrrec seu l'esmentat contracte, amb estricta subjecció als expressats requisits i condicions, pels preus següents:  
  
  
  
  
El preu del contracte es formularà en termes de preus unitaris. En tot cas s'indicarà, com a partida independent, l'import de l'impost sobre el valor afegit que haja de suportar l'Administració o l'impost equivalent.  
El preu unitari màxim oferit serà únic per a cada lot, sense que, en cap cas, es puguen oferir variants al dit preu en funció del nombre d'unitats oferides.  
  
(Lloc, data, firma i segell de l'empresa)  
  
  
  
Annex IV  
Valor estimat per lot  
  
  
  
  
  
Annex V  
Garantia definitiva total per lot a distribuir proporcionalment entre els distints adjudicataris de cada lot  
  
  
  
  
  
Annex VI  
Criteris d'adjudicació dels contractes derivats  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Anexo IV  
Valor estimado por lote  
  
  
  
  
  
Anexo V  
Garantía definitiva total por lote a distribuir proporcionalmente entre los distintos adjudicatarios de cada lote  
  
  
  
  
  
Anexo VI  
Criterios de adjudicación de los contratos derivados  
  
  
  
  
  
Annex VII  
Punts estimats de distribució  
  
  
  
  
Annex VIII  
Lots a què es licita  
  
  
  
  
  
  
  
Plec de prescripcions tècniques de l'acord marc per a la selecció de subministradors de vacunes de calendari i altres per a diverses comunitats autònomes i les ciutats de Ceuta i Melilla  
  
1. Objecte  
Constituïx l'objecte de l'acord marc la selecció de subministradors, fixació de preus màxims i l'establiment de les bases que regixen els contractes derivats de subministraments, conforme establixen els articles 180 a 182 de la Llei 30/2007, de 30 d'octubre, de Contractes del Sector Públic, per a l'adquisició de les vacunes del calendari de vacunació i altres vacunes que es descriuen en este plec de Prescripcions Tècniques.  
  
2. Característiques tècniques del subministrament  
2.1. Les vacunes incloses en este acord Marc tindran les especificacions tècniques que figuren en els lots següents:  
- Lot 1: Vacuna hexavalente davant d'hepatitis B, diftèria, tètans, tos ferina acel·lular, poliomielitis inactivada i Haemophilus influenzae tipus b conjugada.  
Una dosi de 0,5 ml de vacuna conté 10 µg d'antigen de superfície del virus de l'hepatitis B, almenys 30 U.I. de toxoide diftèric; almenys 40 U.I. de toxoide tetànic; 25 µg de toxoide pertussis, 25 µg d'hemaglutinina filamentosa de B. pertussis; 8 µg de pertactina; 40 unitats d'antigen D de virus de poliomielitis tipus 1 (cep Mahoney, inactivat), 8 unitats d'antigen D de virus de poliomielitis tipus 2 (cep MEF-1, inactivat), 32 unitats d'antigen D de virus de poliomielitis tipus 3 (cep Saukett, inactivat); i 10 µg de polisacàrid d'Haemophilus influenzae tipus b (polirribosilribitol fosfat) conjugat amb toxoide tetànic com a proteïna transportadora.   
- Lot 2: Vacuna pentavalente davant de diftèria, tètans, tos ferina acel·lular, poliomielitis inactivada i Haemophilus influenzae tipus b conjugada.  
Una dosi de 0,5 ml de vacuna conté almenys 30 U.I. de toxoide diftèric; almenys 40 U.I. de toxoide tetànic; almenys 20 µg de toxoide pertussis, almenys 20 µg d'hemaglutinina filamentosa de B. pertussis; 40 unitats d'antigen D de poliomielitis tipus 1, 8 unitats d'antigen D de virus de poliomielitis tipus 2, 32 unitats d'antigen D de virus de poliomielitis tipus 3; i 10 µg de polisacàrid d'Haemophilus influenzae tipus b (polirribosilribitol fosfat) conjugat amb toxoide tetànic com a proteïna transportadora.   
- Lot 3: Vacuna davant de diftèria, tètans, tos ferina acel·lular.   
Una dosi de 0,5 ml de vacuna conté almenys 30 U.I. de toxoide diftèric, almenys 40 U.I. de toxoide tetànic, 25 µg de toxoide pertussis, 25 µg d'hemaglutinina filamentosa de B. pertussis i 8 µg de pertactina  
  
- Lot 4: Vacuna davant de diftèria, tètans, tos ferina acel·lular, de contingut antigènic reduït.   
Una dosi de 0,5 ml de vacuna conté almenys 2 U.I. de toxoide diftèric, almenys 20 U.I. de toxoide tetànic, almenys 2,5 µg de toxoide pertussis, almenys 5 µg d'hemaglutinina filamentosa de B. pertussis i almenys 2,5 µg de pertactina.  
- Lot 5: Vacuna davant de diftèria i tètans, de contingut antigènic reduït.  
Una dosi de 0,5 ml de vacuna conté almenys 20 U.I. de toxoide tetànic i almenys 2 U.I. de toxoide diftèric.  
- Lot 6: Vacuna enfront d'Haemophilus Influenzae tipus b conjugada.  
Una dosi de 0,5 ml de vacuna conté 10 µg de polisacàrid (PRP) capsular purificat d'Haemophilus influenzae tipus b conjugat amb proteïna transportadora.  
- Lot 7: Vacuna davant d'hepatitis B per a edat pediàtrica   
Cada dosi individual ha de contindre almenys 5 µg d'antigen de superfície del virus de l'hepatitis B, obtingut amb tècniques de ADN recombinant, i estar indicat per a la seua utilització en individus de fins a 15 anys d'edat inclusivament.  
- Lot 8: Vacuna davant d'hepatitis B per a edat adulta.   
Cada dosi individual ha de contindre almenys 10 µg d'antigen de superfície del virus de l'hepatitis B, obtingut amb tècniques de ADN recombinant, i estar indicat per a la seua utilització en individus a partir de 16 anys d'edat inclusivament.  
- Lot 9: Vacuna davant d'hepatitis B per a pacients en prediàlisi i diàlisi.   
Cada dosi individual ha de contindre 40 µg d'antigen de superfície del virus de l'hepatitis B, obtingut amb tècniques de ADN recombinant o 20 µg d'antigen de superfície del virus de l'hepatitis B, obtingut amb tècniques de ADN recombinant, adyuvat, per a la seua utilització en pacients adults amb insuficiència renal en prediàlisi i diàlisi.  
- Lot 10: Vacuna davant d'hepatitis A per a edat pediàtrica.  
Cada dosi individual ha de contindre virus d'hepatitis A (cep HM 175, cep RG-SB o cep CR 326F) cultivats en cèl·lules diploides humanes, inactivats; per a la seua administració a població pediàtrica.  
- Lot 11: Vacuna davant d'hepatitis A per a adults  
Cada dosi individual ha de contindre virus d'hepatitis A (cep HM 175, cep RG-SB o cep CR 326F) cultivats en cèl·lules diploides humanes, inactivats.  
- Lot 12: Vacuna davant de pallola, rubèola i parotiditis.   
Cada dosi de 0,5 ml ha de contindre virus vius atenuats de ceps de virus de pallola, rubèola i parotiditis (cep Jeryl-Lynn o CZZ0435).  
  
- Lot 13: Vacuna davant de varicel·la.   
Cada dosi de 0,5 ml ha de contindre virus vius atenuats de varicel·la produïts en cèl·lules diploides humanes (MRC-5).  
- Lot 14: Vacuna polisacàrida davant de pneumococ 23-valente.   
Cada dosi de 0,5 ml ha de contindre polisacàrids purificats capsulars de 23 serotips de Streptococcus pneumoniae.  
- Lot 15: Vacuna antituberculosa.   
Cada dosi d'1 ml de vacuna reconstituïda conté 0,75 mg de Mycobacterium bovis (BCG) vius atenuats.  
- Lot 16: Vacuna davant de febra groga.   
Cada dosi de 0,5 ml de vacuna contindrà almenys 1.000 unitats DL50 de virus de febra groga vius, atenuats (cep 17D-204).  
- Lot 17: Vacuna de polisacàrid capsular VI davant de febra tifoide.   
Cada dosi de 0,5 ml de vacuna contindrà 25 µg de polisacàrid capsular VI purificat de Salmonel·la typhi.  
- Lot 18: Vacuna oral davant de febra tifoide.   
Cada càpsula contindrà microorganismes inactivats i vius atenuats de Salmonel·la typhi.  
- Lot 19: Vacuna conjugada davant de meningococ de serogrups A, C, I i W135.  
Cada dosi de vacuna de 0,5 ml contindrà, almenys, 5 µg de polisacàrids purificats de Neisseria meningitidis (meningococ) dels grups A, C, I i W135; conjugats amb una proteïna transportadora.  
- Lot 20: Vacuna antiràbica.  
Cada dosi de vacuna d'1 ml contindrà almenys 2,5 UI de virus de ràbia inactivats.  
2.2. D'acord amb el que disposa l'article 117 del Text Refós de la Llei de Contractes del Sector Públic (Reial Decret Legislatiu 3/2011, de 14 de novembre), els lots s'han establit basant-se en les recomanacions de vacunació establides en el si del Consell Interterritorial del SNS, tant d'administració rutinària com en grups de risc o viatgers. S'han tingut en compte les característiques de les vacunes que apareixen en el document oficial aprovat per l'agència reguladora, és a dir, la fitxa tècnica que resumix les característiques del producte i reflectix les condicions d'ús autoritzades, sintetitzant la informació científica essencial per als professionals sanitaris, d'acord amb els estudis que avalen la seua autorització.   
2.3. La presentació de la vacuna serà preferentment en xeringa precarregada, en vials o per a administració oral. En el cas de ser en vials, estos hauran de ser monodosis. En cas de presentació multidosis, cada dosi es presentarà preferentment en blíster individual, a excepció de les vacunes incloses en el lot 15. Les vacunes hauran de subministrar-se junt amb el material fungible necessari per a la seua administració, que tindrà una data de caducitat no inferior a la de la vacuna.  
2.4. La data de caducitat de la vacuna des del moment de la seua entrega efectiva no serà inferior a 15 mesos. L'Administració es reserva la possibilitat de tornar la totalitat o part dels enviaments que no complisquen este requisit. El laboratori subministrador es compromet a una reposició mínima d'un 50% de les vacunes caducades. En cas de ruptura de cadena de fred el laboratori subministrador es compromet a una reposició mínima d'un 50% de les vacunes que hagen patit este incident, en un termini de 24 hores.  
2.5. Les vacunes oferides han d'estar registrades a Espanya i complir amb les disposicions legals establides per l'Administració Sanitària de l'Estat respecte a controls de fabricació, conservació, distribució i formalitats administratives, la qual cosa acreditarà aportant els oportuns documents oficials.  
2.6. El transport es realitzarà en condicions que asseguren el manteniment de la cadena de fred (+2 a +8ºC). Esta circumstància s'acreditarà per mitjà de monitors actius de control de temperatura o sistema acreditat de registre continu de temperatura. Així mateix, s'assegurarà que no s'han aconseguit temperatures per davall de 0ºC per mitjà d'indicadors de congelació.  
En l'exterior dels embalatges de distribució figurarà, de manera ben visible, el text següent:  
«PRESENTACIÓ ESPECIAL PER A PROGRAMES DE VACUNACIÓ. PROHIBIDA LA SEUA VENDA. S'HA DE MANTINDRE ENTRE +2ºC I + 8ºC».  
«NO CONGELEU LES VACUNES»  
L'adjudicatària haurà de subministrar el producte conforme a l'empaquetatge i format que complisquen amb les normes d'aplicació de l'Autoritat Reguladora. L'embalatge i/o els encartaments hauran de figurar en idioma castellà, encara que en situacions excepcionals es pot prescindir d'este requisit.  
2.7. L'empresa adjudicatària es farà càrrec dels gastos d'entrega i recepció de les vacunes en els punts indicats, així com dels originats per la distribució, l'arreplega de dosi caducades i la ruptura de la cadena de fred, d'acord amb el que s'establisca en els respectius contractes derivats.   
2.8. En el cas de ser rebutjada alguna expedició de vacunes, l'empresa adjudicatària queda obligada a reposar la comanda en un termini de 24 hores des de la notificació de la devolució per rebuig.  
2.9. L'empresa adjudicatària es compromet a subministrar comandes urgents en menys de 24 hores  
2.10. L'empresa adjudicatària haurà d'acreditar davant de l'òrgan de contractació del subministrament que el lot o lots corresponents han sigut conformats per l'organisme competent, sense els requisits del qual no seran admesos.  
2.11. L'empresa adjudicatària es compromet a acceptar la devolució, a ports a pagar a destinació, dels excedents de vacuna fins a un màxim del 10% del total de les dosis adjudicades.  
2.12. L'empresa adjudicatària es compromet a subministrar les dosis de vacunes acordades en els terminis d'entrega assenyalats. En el supòsit que haguera de recórrer a la seua adquisició per altres vies, assumirà els gastos que pogueren derivar-se de la diferència de preus i altres costos que pogueren originar-se.   
2.13. Els laboratoris hauran d'ajustar els productes que opten a alguna adjudicació al calendari de vacunació sistemàtica infantil vigent en les diferents comunitats autònomes, podent estes excloure, en els corresponents contractes derivats, aquells productes que no tenen demostrats estudis de compatibilitat entre les diferents vacunes que s'administren de manera concomitant.  
3. Estimació del nombre de dosi de vacunes  
En la taula s'indica el nombre de dosi estimades de vacunes per a 2013-2014 pels òrgans de contractació dels contractes derivats:  
  
  
4. Documentació tècnica exigida en l'expedient  
- Fitxa tècnica del producte i prospecte d'este, establits en l'article 15.2 i 15.3, respectivament, de la Llei 29/2006, de 26 de juliol, de Garanties i Ús Racional dels Medicaments i Productes Sanitaris, així com en l'article 2.11 I 2.15, respectivament, del RD 1345/2007, d'11 d'octubre, pel qual es regula el procediment d'autorització, registre i condicions de dispensació dels medicaments d'ús humà fabricats industrialment.  
- Descripció de les característiques de la presentació: envàs i xeringa i agulla (material, calibre, inserció).  
- Una altra informació que es considere d'interés.  
  
Madrid, 11 de juliol de 2012.- La directora general de Salut Pública, Qualitat e Innovació: María Mercedes Vinuesa Sebastián.  
  
Annex 1  
Punts estimats de distribució  
  
